paragraph_text: Približni primjer ovakvog naselja u Hrvatskoj je Velika Gorica, "velika spavaonica Zagreba", malo naselje kojoj je naglo narastao broj stanovnika između dvaju popisa te je postala šesti po veličini grad u Hrvatskoj, a čiji stanovnici većinom rade u Zagrebu. Pola stanovnika svakodnevno putuje na školovanje i posao u Zagreb, a upravno je do 1995. bila posve podređena Gradu Zagrebu. 1995. godine je izborila gradsku samostalnost. Ipak, vremenom sva ovakva naselja od spavaonice postanu nešto više. Primjer Velike Gorice, koja osim mjesta noćenja je postala mjesto u koji ljudi dolaze uživati u ljepotama turopoljskoga kraja, kulturnoj baštini starog naselja i ruralnoga okruženja koje se nije posve stopilo s gradskim mentalitetom.<ref>Glas Koncila Ivan Tašev: ''Župa sv. Petra i Pavla u Velikoj Gorici: »Ovdje živi Hrvatska u malom«'', 27. lipnja 2017. (pristupljeno 20. siječnja 2018.)